चंडीगढ़। हाईकोर्ट द्वारा नियुक्त एमिकस क्यूरी अरुण जैन ने नयागांव में वीवीआईपी और वीआईपी के अवैध कब्जों के मामलों की गहन जांच की सिफारिश की है। उन्हाेंने सुप्रीम कोर्ट के रिटायर्ड जस्टिस कुलदीप सिंह के नेतृत्व में जांच आयोग गठित करने का सुझाव भी दिया है। इस पर कार्यकारी चीफ जस्टिस एमएम कुमार एवं जस्टिस आलोक सिंह की खंडपीठ ने कहा कि एमिकस क्यूरी जांच के सभी लिखित संदर्भ हाईकोर्ट में पेश करें। साथ ही, इस मामले की जांच के लिए रिटायर्ड जस्टिस कुलदीप सिंह सहमत होते हैं, तो तत्काल हाईकोर्ट को सूचित किया जाए।